Univerzalna storitev elektronskih komunikacij
Ste vedeli, da ima Slovenija zakonsko določene storitve elektronskih komunikacij,
ki morajo biti po dostopnih cenah zagotovljene vsem končnim uporabnikom
na lokaciji stalnega bivališča ne glede na geografsko lego?
Temu se reče univerzalna storitev.
Glavni namen te je preprečiti digitalno izključenost prebivalcev na odročnih lokacijah
oziroma tam, kjer ponudniki elektronskih komunikacij nimajo komercialnega interesa
zagotavljati infrastrukture za elektronske komunikacije,
to so mobilni signal, stacionarni telefon, internet.
V okviru univerzalne storitve je mogoče zahtevati:
1. priključitev na javno telefonsko omrežje
in dostop do javno dostopnih telefonskih storitev na fiksni lokaciji,
2. dostop do podatkovnih komunikacij s prenosno hitrostjo,
primerno za dostop do interneta na fiksni lokaciji,
3. dostop do univerzalnega imenika in univerzalne službe
za dajanje informacij o naročnikih,
4. ukrepi za končne uporabnike invalide, za druge ljudi s posebnimi potrebami
in za ljudi z nizkimi dohodki.
V Sloveniji je Telekom Slovenije izvajalec univerzalne storitve
na celotnem ozemlju Republike Slovenije in mora zagotavljati storitve,
ki sodijo v paket univerzalne storitve, ko na območju vašega stalnega naslova
teh storitev na morete pridobiti od nobenega ponudnika.
Na Telekom Slovenije se lahko tako uporabniki obrnejo z zahtevo
za zagotovitev te storitve, ki lahko preveri, ali je uporabnik upravičenec ali ne.
Za dostop do fiksnega širokopasovnega dostopa do interneta
je minimalna zahtevana hitrost, ki jo mora zagotoviti, trenutno 10/1 Mbps.
Priključitev zahtevane storitve mora Telekom Slovenije
opraviti praviloma v najkasneje 30 dneh.
Če se to ne zgodi, se lahko uporabnik obrne na agencijo.
In sicer lahko uporabnik po telefonu pokliče na agencijo na številko +386 01 583 63 00
od ponedeljka do petka med 8.30 in 14. uro ali piše prek elektronske pošte
na elektronski naslov info.box@akos-rs.si.